Skogsnutebiller

Lepyrini
 Hylobiini
 Molytini
 Anchonini
 Pissodini
 Trachodini

Skogsnutebiller (Molytinae) er en gruppe av snutebiller som omfatter noen av de største artene i denne familien, og også noen av de mest problematiske skadedyrene. De fleste av artene er knyttet til bartrær. Larvene utvikler seg gjerne i morkne stubber og gjør ingen skade, men de voksne billene kan ødelegge mange unge trær ved å gnage sår i barken slik at trærne tørker ut eller angripes av sopp. Lokale kallenavn: hardkrabbe, skarptroll.

 Utseende 
Små til ganske store (3 – over 20 mm) snutebiller, kraftig bygde. Kroppen er avlang, som oftest med mørk grunnfarge og mønster av lyse skjell som ofte danner uregelmessige tverrbånd. Hodet er ganske stort med en lang, slank snute som ofte er noe utvidet i den ytre halvdelen. Antennene sitter vanligvis festet nær spissen av snuten og er ganske lange og kraftige, kenbøyde med en markert kølle ytterst. Brystskjoldet (pronotum) er litt bredere enn langt, med rundede sider, mer eller mindre kraftig punktert. Dekkvingene er vanligvis mer eller mindre ovale på form, med eller uten tydelige punktrekker. Beina er lange og kraftige, leggene ender i en kraftig, innoverrettet torn som gjør at billene kan klamre seg fast til det de sitter på slik at de kan være ganske vanskelige å få løs.

 Levevis 
De fleste artene er knyttet til bartrær, særlig finner man mange arter på furu. Larvene utvikler seg i død ved, eller under barken på svekkede, men ennå levende trær. Larveutviklingen kan være flerårig, og de voksne billene kan også leve i flere år. De voksne billene gnager på barken på unge greiner og på nye skudd, og kan gjøre stor skade i plantefelt. Det finnes også arter som lever på jordstokker (rhizomer) av ulike urter, blant annet bjørnekjeks (Heracleum) og pestrot (Petasites). Et eksempel på en slik art er Hylobius transversovittatus, som lever på røttene av kattehale som vokser på strender. Denne arten er i Norge bare funnet noen få steder ved Oslofjorden.

 Skadedyr 
Det alvorligste skadedyret i denne gruppen er gransnutebillen (Hylobius abietis). Tross navnet går den like gjerne på furu, og billene som lever på furu vokser seg større enn de som lever på gran. Denne billen er ganske stor (7 – 12 mm), svart med mønster av gule skjell. De voksne billene kan overvintre flere ganger og kommer gjerne fram i april. De flyr på ettermiddagen og kvelden på varme sommerdager. Billene gnager i barken på unge trær og etterlater seg traktformede groper. Trær som er hardt angrepet kan stryke med av uttørking og soppangrep. Hunnene legger egg på røttene på ferske stubber, der larvene utvikler seg unde barken. Av denne grunnen er skadeproblemene størst på unge trær på eller ved ferske hogstflater der det finnes rikelig med stubber, mens billen sjelden når store tettheter i naturlig skog. Larveutviklingen tar 3-5 år i Nord-Europa.
Artene i slekten Pissodes og andre Hylobius-arter kan av og til også gjøre noe skade på bartrær, men vanligvis bare på trær som alt er svekket av andre grunner.

 Systematisk inndeling / norske arter 
miniatyr|Gransnutebille i Norge
Artene her plassert i underfamilien Bagoinae blir ofte også regnet til Molytinae.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien skogsnutebiller, Molytinae Schönherr, 1823
 Stammen Acicnemidini 
 Stammen Aedemonini - kan også plasseres i Cryptorhynchinae
 Stammen Amalactini
 Stammen Aminyopini
 Stammen Amorphocerini
 Stammen Anchonini Imoff, 1856 
 Stammen Arachnopodini - kan også plasseres i Conoderinae
 Stammen Brachyceropsini
 Stammen Camptorhinini - kan også plasseres i Cryptorhynchinae
 Stammen Carciliini - kan også plasseres i Mesoptilinae
 Stammen Cholini
 Stammen Cleogonini
 Stammen Cnemidontini 
 Stammen Colobodini
 Stammen Conotrachelini
 Stammen Cotasteromimini
 Stammen Cycloterini
 Stammen Dinomorphini
 Stammen Emphyastini
 Stammen Euderini
 Stammen Eudyasmini
 Stammen Galloisiini 
 Stammen Guioperini 
 Stammen Hylobiini Kirby, 1837
 Hylobius piceus (Degeer, 1775)
 gransnutebille, Hylobius abietis (Linnaeus, 1758)
 liten gransnutebille, Hylobius pinastri (Gyllenhal, 1813)
 Hylobius transversovittatus (Goeze, 1777)
 Stammen Ithyporini - kan også plasseres i Cryptorhynchinae
 Stammen Juanorhinini
 Stammen Laemosaccini  - kan også plasseres i Mesoptilinae
 Stammen Lepyrini Kirby, 1837
 Lepyrus arcticus (Paykull, 1792)
 Stammen Lithinini
 Stammen Lymantini 
 Stammen Magdalidini  - kan også plasseres i Mesoptilinae
 Stammen Mecistostylini - kan også plasseres i Cryptorhynchinae
 Stammen Mecysolobini
 Stammen Mesoptilini  - kan også plasseres i Mesoptilinae
 Stammen Metatygini 
 Stammen Molytini Schönherr, 1823 - i Norge:
 Liparus coronatus (Goeze, 1777)  – funnet i Sverige og Danmark, ikke i Norge. Nordens største snutebille, 17 – 21 mm
 Stammen Nettarhinini
 Stammen Orthorhinini
 Stammen Pacholenini
 Stammen Paipalesomini
 Stammen Petalochilini
 Stammen Phoenicobatini 
 Stammen Phrynixini
 Stammen Furusnutebiller, Pissodini Gistel, 1856
 Pissodes castaneus (Degeer, 1775)
 furusnutebille, Pissodes pini (Linnaeus, 1758)
 Pissodes gyllenhalii (Sahlberg, 1834)
 furukonglesnutebille, Pissodes validirostris (Sahlberg, 1834)
 Pissodes harcyniae (Herbst, 1795)
 enbåndet furusnutebille Pissodes piniphilus (Herbst, 1797)
 Stammen Plinthini - i Norge:
 Leiosoma deflexum (Panzer, 1795) – en av de minste artene, 3 mm
 Stammen Sclerocardiini
 Stammen Sophrorhinini - kan også plasseres i Cryptorhynchinae
 Stammen Sternechini
 Stammen Sthereini - kan også plasseres i Cryptorhynchinae
 Stammen Styanacini
 Stammen Thalasselephantini 
 Stammen Thrombosternini
 Stammen Trachodini LeConte, 1866
 Trachodes hispidus (Linnaeus, 1758)
 Stammen Tranesini
 Stammen Trigonocolini
 Stammen Trypetidini

 Referanser 

 Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om skogsnutebiller, s. 386-392.

 Eksterne lenker 


Kategori:Snutebiller
Kategori:Skadedyr
Kategori:Biller formelt beskrevet i 1823
Kategori:Dyr formelt beskrevet av Carl Johan Schönherr